Tanagalt Tilelli Bellal, tefka-d udem nniḍen i tmeṭṭut, tin ur nettaǧǧa ara deg lḥeqqis, ur nessusum ara, tin i yennuɣen ɣef wezref-is, am uzref n leqraya, ulamma tufa-d iɛewwiqen deg ubrid-is, neɣ win yellan mgal annect-agi, maca ad tt-naf ur tsusem ara, imi tebɣa ad ttkemmel leqraya-ines. Deg wungal-agi Tezgertirga d tin yebɣa gma-s Masi ad tt-d-yesseḥbes deg leqraya, ur tekeččem ara ɣer tseddawit, ad teqqim deg uxxam ur tetteffeɣ ara, maca nettat ur teqbil ara aya, ur tssusem ara. Seg yisutren igejdanen n tsuntit taqcict neɣ tameṭṭt ad telmed, ad tissin, ɣef waya ara d-nernu tamuɣli-nteɣ deg tegnit-a ɣer tmuɣli n tnaggalt, wa dd-nini, azref n ulmad ad yettunefk i yal taqcict deg umaḍal, anda tebɣu tili tmetti-ines, imi d taqcict-nni ara yimɣuren, ara d-yessekkren tisuta, d nettat id aɣerbaz, ma tella tmeṭṭut teɣra, tefhem, ula d tasuta-nni ara d-trebbi ad tili am nettat neɣ ad as-tɛeddi.